**VRHOVNI SUD REPUBLIKE HVATSKE**

**GLAVA: 10920**

**RKP: 3357**

**OIB: 20599635268**

**OBRAZLOŽENJE OPĆEG DIJELA FINANCIJSKOG PLANA VRHOVNOG SUDA REPUBLIKE HRVATSKE ZA RAZOBLJE OD 2025. DO 2027. GODINE**

**PRIHODI I PRIMICI**

**AKTIVNOST: 631000 VOĐENJE SUDSKIH POSTUPAKA IZ NADLEŽNOSTI VRHOVNOG SUDA REPUBLIKE HRVATSKE**

**IZVOR FINANCIRANJA - 11 OPĆI PRIHODI I PRIMICI**

Planirani prihodi i primici u 2025. godini iznose 5.806.635,00 eura

Planirani prihodi i primici u 2026. godini iznose 5.873.200,00 eura

Planirani prihodi i primici u 2027. godini iznose 5.900.490,00 eura

Prihodi i primici za razdoblje od 2025. do 2027. godine odnose se na prihode iz Državnog proračuna (skupina 6711 Prihodi iz nadležnog proračuna za financiranje rashoda poslovanja i 6712 Prihodi iz nadležnog proračuna za financiranje rashoda za nabavu nematerijalne imovine) koji se koriste za podmirenje redovnih rashoda poslovanja.

**RASHODI I IZDACI**

Najveći dio planiranih rashoda poslovanja (razred 31), odnosi se na rashode za zaposlene. Značajnije odstupanje planiranih rashoda za zaposlene u odnosu na prethodu 2024. godinu, odnosi se na Izmjene i dopune Kolektivnog ugovora za državne službenike i namještenike, Uredbu o nazivima radnih mjesta, uvjetima za raspored i koeficijentima za obračun plaće u državnoj službi i Zakon o plaći i drugim materijalnim pravima pravosudnih dužnosnika.

Povećanje planiranih materijalnih rashoda (32) u odnosu na prethodno razdoblje, odnosi se najviše na rashode za službena putovanja, naknade za prijevoz, za rad na terenu i odvojeni život, usluge tekućeg i investicijskog održavanja i energije.

Rashodi za nabavu nefinacijske imovine (42) planirani su za 2025. godinu u iznosu od 34.055,00 eura, u 2026. godini u iznosu od 37.350,00 eura i u 2027. godini u iznosu od 39.600,00 eura. Navedeni rashodi odnose se na rashode za nabavu uredske opreme, komunikacijske opreme, opreme za održavanje i zaštitu.

Također, planirani rashodi za prijevozna sredstva odnose se za otplatu zajmova za financijski leasing za nabavu dva službena vozila.

Rashodi za dodatna ulaganja na nefinancijskoj imovini (45) odnose se za saniranje zgrade i poslovnih prostora Vrhovnog suda RH.

**IZVOR FINANCIRANJA - 31 VLASTITI PRIHODI**

**PRIHODI**

Planirani su vlastiti prihodi za 2025. godinu u iznosu od 6.636,00 eura, za 2026. godinu u iznosu od 7.100,00 eura i za 2027. godinu u iznosu od 7.100,00 eura.

Vlastiti prihodi se ostvaruju od prihoda kantine (čajne kuhinje) Vrhovnog suda Republike Hrvatske, naplate troškova preslika sudskih akata - spisa i od najma prostora za samoposlužni aparat za tople i hladne napitke (caffe aparat).

**RASHODI**

Planirani (ostvareni) vlastiti prihodi utrošit će se za rashode za materijal i energiju, rashode za usluge i postrojenja i opremu.

**PRIJENOS SREDSTAVA IZ PRETHODNE I U SLJEDEĆU GODINU**

Vlastiti prihodi koji se ne utroše u tekućoj godini, očekuje se prijenos u slijedeću godinu.

**IZVOR FINANCIRANJA - 51 POMOĆI EU**

**PRIHODI**

Planirani su prihodi od tekućih pomoći od institucija i tijela EU za 2025. godinu u iznosu od 5.150,00 eura, za 2026. godinu u iznosu od 6.200,00 eura i za 2027. godinu u iznosu od 6.200,00 eura.

Prihodi od pomoći EU se planiraju ostvariti od refundacija rashoda za službena putovanja zaposlenika i osoba izvan radnog odnosa od raznih institucija i tijela EU.

**RASHODI**

Planirani (ostvareni) prihodi od tekućih pomoći od institucija i tijela EU utrošit će se za rashode za službena putovanja zaposlenika, osoba izvan radnog odnosa i za bankarske usluge.

**UKUPNE I DOSPJELE OBVEZE**

Prikaz stanja ukupnih i dospjelih obveza na dan 31. prosinca 2023. i na dan 30. lipnja 2024.

|  |  |  |
| --- | --- | --- |
|  | Stanje obveza na dan 31. prosinca 2023. | Stanje obveza na dan 30. lipnja 2024. |
| Ukupne obveze | 520.114,68 eura | 526.940,00 eura |
| Dospjele obveze |  0,00 eura |  274,73 eura |